Татарстан Республикасы

Министрлар Кабинетының

2014 ел, 29 декабрь, 1053 нче

карары белән расланды

Татарстан Республикасында өйдә социаль хезмәт күрсәтү рәвешендә социаль хезмәтләр күрсәтү белән тәэмин итүчеләр тарафыннан социаль хезмәтләр күрсәтү тәртибе

I. Гомуми нигезләмәләр

1. Татарстан Республикасында өйдә социаль хезмәт күрсәтү рәвешендә социаль хезмәтләр күрсәтү белән тәэмин итүчеләр тарафыннан социаль хезмәтләр күрсәтү тәртибе (алга таба – Тәртип) Татарстан Республикасы социаль хезмәт күрсәтү оешмалары тарафыннан өйдә социаль хезмәт күрсәтү рәвешендә социаль хезмәтләр күрсәтүне регламентлаштыра. Бу Тәртипнең гамәле шулай ук социаль хезмәтләр күрсәтү белән тәэмин итүчеләр реестрына кертелгән дәүләткә карамаган социаль хезмәт күрсәтү оешмаларына һәм өйдә социаль хезмәт күрсәтү рәвешендә социаль хезмәтләр күрсәтүчеиндивидуаль эшмәкәрләргә (алга таба – социаль хезмәтләр күрсәтү белән тәэмин итүчеләр) кагыла.

2. Өйдә социаль хезмәт күрсәтү рәвешендә социаль хезмәтләр күрсәтүдәнфайдаланучылар (алга таба – социаль хезмәтләр күрсәтүдәнфайдаланучылар) булып түбәндәгеләр тора:

2.1. авыру, имгәнү аркасында үз-үзләренә хезмәт күрсәтү сәләтен, хезмәт күрсәтүне гамәлгә ашыру мөмкинлеген, мөстәкыйль рәвештә күчеп йөрү, төп тормыш ихтыяҗларын тәэмин итү сәләтен өлешчә югалтуга бәйле рәвештә социаль хезмәт күрсәтүгә мохтаҗ дип танылган 18 яшькә җиткән һәм аннанда өлкәнрәк гражданнар;

2.2. олыгаю сәбәпле үз-үзләренә хезмәт күрсәтүне гамәлгә ашыру, мөстәкыйль күчеп йөрү, төп тормыш ихтыяҗларын тәэмин итү сәләтләрен йә мөмкинлекләрен өлешчә югалтуга бәйле рәвештә социаль хезмәт күрсәтүгә мохтаҗ дип танылган 55 яшькә җиткән һәм аннанда өлкәнрәк (хатын-кызлар өчен), 60 яшькә җиткән һәм аннан да өлкәнрәк (ирләр өчен) гражданнар;

2.3. инвалидлыклары булу сәбәпле үз-үзләренә хезмәт күрсәтүне гамәлгә ашыру, мөстәкыйль күчеп йөрү, төп тормыш ихтыяҗларын тәэмин итү сәләтләрен йә мөмкинлекләрен өлешчә югалтуга бәйле рәвештә социаль хезмәт күрсәтүгә мохтаҗ дип танылган 18 яшькә җиткән һәм аннан да өлкәнрәк гражданнар;

2.4. гаиләләрендә үз-үзләренә хезмәт күрсәтү һәм күчеп йөрү сәләте өченче дәрәҗәдә чикләнгән инвалид бала (инвалид балалар) булуга, шуның аркасында даими чит кеше тәрбиясенә кирәкбулуга бәйле рәвештә социаль хезмәт күрсәтүгә мохтаҗ дип танылган гражданнар.

3. Өйдә социаль хезмәт күрсәтү рәвешендә социаль хезмәт күрсәтү, граждан үзе өчен гадәти булган уңай мохиттә – яшәү урынында калган шартларда социаль хезмәтләр күрсәтүдән файдаланучының тереклек эшчәнлеге шартларын яхшырту максатларында аңа социаль хезмәтләр күрсәтү буенчашәхси программа нигезендә социаль хезмәтләр комплексын күрсәтү юлы белән гамәлгә ашырыла.

4. Социаль хезмәтләр күрсәтүдән файдаланучы Татарстан Республикасында социаль хезмәтләр күрсәтү белән тәэмин итүчеләрнең республика реестрына кертелгәннәр арасыннан социаль хезмәтләр күрсәтү белән тәэмин итүчене сайлап алырга хокуклы.

5. Өйдә социаль хезмәт күрсәтү рәвешендә социаль хезмәт күрсәтүгә кабул ителүче гражданнар үзләренә күрсәтелә торган социаль хезмәтләрнең исеме һәм эчтәлеге, аларны күрсәтү шартлары һәм кагыйдәләре, шулай ук өйдә социаль хезмәт күрсәтү рәвешендә социаль хезмәтләр күрсәткәндә гражданнарның үз-үзләрен тоту кагыйдәләре белән танышырга тиеш.

6. Өйдә социаль хезмәт күрсәтү рәвешендә социаль хезмәтләр күрсәткәндә файдаланыла торган документларның бертип формалары Татарстан Республикасының Хезмәт, халыкны эш белән тәэмин итү һәм социаль яклау министрлыгы тарафыннан раслана.

7. Социаль хезмәтләр күрсәтү барышында гамәлгә ашырыла торган социаль хезмәтләр күрсәтү белән тәэмин итүче гамәлләренә (гамәл кылмавына) карата шикаять бирү Россия Федерациясе гражданнары мөрәҗәгатьләрен карауның гамәлдәге тәртибе нигезендә йә суд тәртибендә башкарыла.

II. Өйдә социаль хезмәт күрсәтү рәвешендә социаль хезмәтләр күрсәткәндә гражданнарны мәгълүмат белән тәэмин итүгә карата таләпләр

8. Өйдә социаль хезмәт күрсәтүгә мохтаҗ дип танылган гражданнарга өйдә социаль хезмәтләр күрсәтү тәртибе, күрсәтелә торган социаль хезмәтләр исемлеге турында мәгълүмат бирү социаль хезмәтләр күрсәтү белән тәэмин итүче тарафыннан гамәлгә ашырыла.

9. Социаль хезмәтләр күрсәтүдән файдаланучыга мәгълүмат бирү социаль хезмәтләр күрсәтү белән тәэмин итүче бүлмәләрендә турыдан-туры,электрон элемтәдән яки телефон элемтәсеннән, «Интернет» мәгълүмат-телекоммуникация челтәреннән файдаланып, мөмкин булган башка ысуллар белән гамәлгә ашырыла.

Мәгълүмат бирүне тәэмин итү максатыннан чыгып, социаль хезмәтләр күрсәтү белән тәэмин итүче үз эшчәнлеге турында мәгълүмат кергән һәркем файдалана ала торган мәгълүмат ресурсын формалаштыра, бу ресурслардан аларны бүлмәдәге мәгълүмат стендларында, массакүләм мәгълүмат чараларында«Интернет» челтәрендә, шул исәптән үзенең рәсми сайтында урнаштыру юлы белән файдалану мөмкинлеген тәэмин итә. Социаль хезмәтләр күрсәтү белән тәэмин итүченең рәсми сайтында урнаштырыла торган мәгълүмат җыелмасы һәм күләме «Россия Федерациясендә гражданнарга социаль хезмәт күрсәтү нигезләре турында» 2013 ел, 28 декабрь,ФЗ-442 нче Федераль законда билгеләнә.

Социаль хезмәтләр күрсәтү һәм аларны күрсәтә торган социаль хезмәтләр күрсәтү белән тәэмин итүче турындагы мәгълүматның торышы «Кулланучылар хокукларын яклау турында» 1992 ел, 7 февраль, 2300-1 нче Россия Федерациясе Законы таләпләренә туры килергә тиеш.

10. Социаль хезмәтләр күрсәтүдән файдаланучы социаль хезмәтләр күрсәтү белән тәэмин итүчегә социаль хезмәтләр күрсәтүне сорап, шул исәптән консультация алу өчен мөрәҗәгать иткәндә белгеч тарафыннан кабул итүне көтү вакыты 15 минуттан артмаска тиеш.

III. Өйдә социаль хезмәт күрсәтү рәвешендә социаль хезмәтләр күрсәтү иминлегенә карата таләпләр

11. Социаль хезмәтләр күрсәтү белән тәэмин итүченең законнар нигезендә лицензияләнергә тиешле эшчәнлек төрләренә лицензияләре, рөхсәтнамәләре; кулланмалары, кагыйдәләре, тәгълимнамәләре, җиһазларга, аппаратурага, приборларга эксплуатацияләү документлары, социаль хезмәт күрсәтүнең техник чаралары, технологияләре һәм аларны күрсәтү методикалары булырга тиеш.

12. Социаль хезмәтләр күрсәтү белән тәэмин итүче биналары һәм бүлмәләре санитария-эпидемиология кагыйдәләренә һәм нормативларына, шулай ук федераль законнар белән билгеләнгән янгын куркынычсызлыгы кагыйдәләренә туры килергә тиеш.

13. Социаль хезмәтләр күрсәтүдән файдаланучылар (аларның законлы вәкилләре) социаль хезмәтләр күрсәтү белән тәэмин итүче белгеченә билгеле булган шәхси характердагы мәгълүматның конфиденциаль булуына хокуклы. Социаль хезмәтләр күрсәтүче оешма белгечләренә билгеле булган шәхси характердагы мәгълүматлар һөнәри сер була. Һөнәри серне таратуда гаепле социаль хезмәтләр күрсәтүче оешма хезмәткәрләре Россия Федерациясе законнарында билгеләнгән тәртиптә җавап бирә.

14. Шәхси характердагы мәгълүмат таратылган очракта, социаль хезмәтләр күрсәтүдән файдаланучылар (аларның законлы вәкилләре) социаль хезмәтләр күрсәтү белән тәэмин итүчегә Россия Федерациясе законнарында билгеләнгән тәртиптә, шул исәптән суд тәртибендә, китерелгән зыянны каплау турында таләпләр куярга хокуклы.

IV. Өйдә социаль хезмәт күрсәтү рәвешендә социаль хезмәтләр күрсәткәндә кадрлар белән тәэмин итү дәрәҗәсенә карата таләпләр

15. Социаль хезмәт күрсәтү белән тәэмин итүченең штат расписаниесе вазыйфалар санын һәм җыелмасын үз эченә алырга һәм социаль хезмәтләрне сыйфатлы итеп күрсәтү өчен кирәкле персонал белән комплектланырга тиеш.

16. Өйдә социаль хезмәт күрсәтү рәвешендә социаль хезмәтләр күрсәткәндә (алга таба – социаль хезмәтләр күрсәтү) бер социаль хезмәткәр тарафыннан хезмәт күрсәтелә торган хезмәт күрсәтүдән файдаланучыларның тәкъдим ителә торган саны шәһәр җирендә – 10 кеше, авыл җирендә – 6 кеше; бер медицина хезмәткәре хезмәт күрсәтә торган файдаланучылар саны шәһәр һәм авыл җирендә 12 кеше тәшкил итә.

17. Социаль хезмәтләр күрсәтү белән тәэмин итүченең хезмәткәрләре (алга таба – хезмәткәрләр) социаль хезмәтләрне аларныңбурычларын, хокукларын, алар күрсәтә торган социаль хезмәтләр өчен җаваплылыкларын билгели торган вазыйфаи тәгълимнамәләр нигезендә күрсәтә.

Хезмәткәрләр тиешле вазыйфалар өчен кирәкле белемгә, үзләре били торган вазыйфа буенча һөнәри әзерлеккә, йөкләнгән бурычларны үтәү өчен кирәкле белемнәргә һәм тәҗрибәгә ия булырга; законнарда билгеләнгән тәртиптә аттестацияләнергә һәм (яки) аккредитация үтәргә, сертификат алырга, законнарда билгеләнгән ешлык белән квалификацияләрен күтәрергә тиеш.

18. Тиешле квалификация белән беррәттән, хезмәткәрләр югары мораль һәм әхлакый-этик сыйфатларга, җаваплылык хисенә ия булырга һәм эштә гуманлык, объективлык һәм яхшы күңеллелек принципларына нигезләнергә, хезмәт күрсәтелүчеләргә карата мөмкин кадәр сизгер, әдәпле, игътибарлы булырга, түземлелек күрсәтергә һәм аларның физик хәлен һәм психикасыторышын исәпкә алырга тиеш.

19. Хезмәткәрләр социаль хезмәтләр күрсәткәндә вазыйфаи тәгълимнамәләр нигезендә үзләренә йөкләнгән функциональ бурычларны сыйфатлы итеп үтәргә, социаль хезмәтләр күрсәтү белән тәэмин итүченең эчке хезмәт тәртибе кагыйдәләрен, һөнәри этиканы төгәл үтәргә тиеш.

V. Өйдә социаль хезмәт күрсәтү рәвешендә социаль хезмәтләр күрсәтү өчен түләү шартлары

20. Социальхезмәтләр түләүсез, түләүле яки өлешчә түләүле нигездә күрсәтелә.

21. Социаль хезмәтләр түбәндәгеләргәтүләүсез күрсәтелә:

21.1.гаиләләрендә чит кешеләр тәрбиясенә даими мохтаҗ инвалид балаяки инвалид балалар булган гражданнарга;

21.2. гадәттән тыш хәлләр, кораллы милләтара (этносара) низаглар аркасында зыян күргән затларга;

21.3.хезмәт күрсәтүнесорапмөрәҗәгать иткән көнгә Россия Федерациясе норматив хокук актлары нигезендә хисаплап чыгарылган җан башына уртача керемнәре социаль хезмәтләрнетүләүсез күрсәтү өчен җан башына уртача керемнеңТатарстан Республикасында билгеләнгән иң чик күләменнән түбәнрәк яки иң чик күләмгә тигез булган гражданнарга;

21.4. түбәндәгеләр арасыннан гаилә әгъзалары гамәлдәге законнар нигезендә тәрбияләргә тиеш булып та объектив сәбәпләр буенча ярдәм һәм тәрбия белән тәэмин итә алмый торган гаиләләрдә ялгыз яшәүчеләргә[[1]](#footnote-2),ялгызларга, аларның җан башына уртача кереме күләме нинди булуга карамастан:

инвалидлар һәм Бөек Ватан сугышында катнашучыларга;

хәрби хәрәкәтләр инвалидларына;

Икенче бөтендөнья сугышы чорында фашистлар һәм аларның союзниклары төзегән концлагерьлар, гетто һәм башка мәҗбүри тоту урыннарының элекке балигъ булмаган тоткыннарына;

Чернобыль АЭСында һәлакәт аркасында радиация тәэсиренә дучар булган гражданнарга;

1957 елда «Маяк» җитештерү берләшмәсендә һәлакәт һәм Теча елгасына радиоактив калдыклар агызу аркасында радиация тәэсиренә дучар булган Россия Федерациясе гражданнарына;

аеруча куркыныч бүлекчәләрдәге гражданнарга.

22. Түләүсез йә түләүле яки өлешчә түләүле нигездә социаль хезмәтләр күрсәтү шартларын билгеләү, социаль хезмәтләр күрсәтүдән файдаланучының җан башына уртача керемен хисаплап чыгару һәм социаль хезмәтләр күрсәткән өчен түләү күләмен хисаплап чыгарусоциаль хезмәтләр күрсәтү белән тәэмин итүче тарафыннан социаль хезмәт күрсәтүгә кабул иткәндә гамәлгә ашырыла һәм социаль хезмәт күрсәтү процессында Татарстан Республикасында социаль хезмәтләрне түләүсез күрсәтү өчен җан башына уртача керем күләме үзгәргәндә һәм (яки) социаль хезмәтләр күрсәтүдән файдаланучының җан башына уртача кереме үзгәргәндә яңадан карала.

23. Социаль хезмәтләр күрсәтүдән файдаланучының җан башына уртача керемен социаль хезмәтләр күрсәтү белән тәэмин итүче Россия Федерациясе Хөкүмәтенең «Түләүсез социаль хезмәтләр күрсәтү өчен җан башына уртача керемне билгеләү кагыйдәләрен раслау турында» 2014 ел, 18 октябрь, 1075 нче карары нигезендә хисаплап чыгара.

24. Социаль хезмәтләр күрсәткән өчен түләү күләме Татарстан Республикасы Министрлар Кабинетының «Социаль хезмәтләр күрсәткән өчен түләү күләмен һәм аны алу тәртибен раслау турында» 2014 ел, 29 ноябрь, 927 нче карары нигезендә хисаплап чыгарыла.

25. Социаль хезмәтләр күрсәткән өчен түләү граждан (аның законлы вәкиле) һәм социаль хезмәтләр күрсәтү белән тәэмин итүче арасында төзелгән социаль хезмәтләр күрсәтү турындагы шартнамә нигезендә гамәлгә ашырыла.

26. Җан башына уртача керемне хисаплап чыгару өчен үз инициативасы буенча документлар (мәгълүматлар) йә бу Тәртиптә билгеләнгән өйдә социаль хезмәт күрсәтү рәвешендә түләүсез социаль хезмәт күрсәтүгә хокукынраслый торган документларны кертмәгән социаль хезмәтләр күрсәтүдән файдаланучыларга социаль хезмәтләр тулысынча түләү шартларында күрсәтелә.

27. Социаль хезмәтләр күрсәтүдән файдаланучы соравы буенча шәхси программада билгеләнгән саннан һәм (яки) күләмнән тыш күрсәтелә торган социаль хезмәтләр тулысынча түләү шартларында күрсәтелә.

VI. Өйдә социаль хезмәт күрсәтү рәвешендә социаль хезмәтләр күрсәтү өчен кирәкле документлар исемлеге

28. Социаль хезмәт күрсәтүгә кабул ителгәндә социаль хезмәтләр күрсәтүдән файдаланучы тарафыннан кертелергә тиешле документлар:

|  |  |  |  |
| --- | --- | --- | --- |
| Т/с | Документлар исемлеге | Документлар бирүне гамәлгә ашыручы оешма | Документның аны биргән көннән гамәлдә булу вакыты |

| 1 | 2 | 3 | 4 |
| --- | --- | --- | --- |
| 1. | Социаль хезмәтләр күрсәтү буенчашәхси программа | Татарстан Республикасы Хезмәт, халыкны эш белән тәэмин итү һәм социаль яклау министр-лыгының территориаль органы | социаль хезмәтләр күрсәтү буенча шәхси программада күрсәтелгән |
| 2. | Социаль хезмәтләр күрсәтүдәнфайдала-нучы шәхесен таныклый торган документ | Федераль миграция хезмәтенеңТатарстан Республикасы буенча идарәсе территориаль органы | законнар нигезендә |
| 3. | Инвалидлыкбилгеләнү фактын раслый торган белешмә кәгазе | «Татарстан Республикасы буенча Баш медицина-социаль экспертиза бюросы» федераль казна учреждениесеструктур бүлекчәләре | белешмә кәгазендә күрсәтелгән |
| 4. | Инвалидны тернәклән-дерү буенча шәхси программа (инвалид булган гражданнар өчен) | «Татарстан Республикасы буенча Баш медицина-социаль экспертиза бюросы» федераль казна учреждениесе структур бүлекчәләре | Татарстан Республикасы буенча Баш медицина-социаль экспертиза бюросы территориаль бүлекчәсе биргән инвалидны тернәкләндерү буенча шәхси программада билгеләнгән һәм белешмә кәгазендә күрсәтелгән датага кадәр |
| 5. | социаль хезмәткүрсәтү өчен кабул итәргә ярамау турындакүрсәт-кечләр булу (булмау) хакында медицина оешмасы бәяләмәсе | дәүләт медицина оешмасы | законнар нигезендә |
| 6. | Граждан белән аның даими яшәү урыны буенча гражданбелән бергә теркәлгән затлар турындагы мәгълүмат-ларны үз эченә алган документлар | торак-эксплуатация органнары якиҗирле үзидарә органнары | законнар нигезендә |
| 7. | Гариза бирүче белән бергә даими яшәү урыны буенча яшәүче затларны аның гаиләсе әгъза-ларына кертүнең хоку-кый нигезләрен раслый торган документлар | Россия Федераль мигра-ция хезмәтенең террито-риаль органнары һәм аларның структур бүлек-чәләре;  территориальграждан хәле актларын язу органнары | законнар нигезендә |
| 8. | Россия Федерациясе Хөкүмәтенең «Түләүсез социаль хезмәтләр күрсәтү өчен җан башына уртача керемне билгеләү кагыйдәләрен раслау турында» 2014 ел, 18 октябрь, 1075 нче карары нигезендә,граж-данның гаиләсе әгъзала-рының акчалата алын-ган һәм уртача керемен билгеләгәндә исәпкә алына һәм социаль хезмәтләр күрсәтү өчен түләү күләмен хисаплап чыгарганда файдаланыла торган керемнәре булу (булмау) турында доку-ментлар (мәгълүматлар) | керемнәр булу (булмау) турында документлар (мәгълүматлар) бирүгә вәкаләтле органнар (оешмалар) | законнар нигезендә |
| 9. | Социаль хезмәтне түләү-сез күрсәтүгә хокукныраслый торган билгелән-гән үрнәктәге документ | дәүләт хакимиятенең вәкаләтле башкарма органнары, оешмалар | билгеләнгән үрнәктәге документта күрсәтелгән |
| 10. | Гражданның гадәттән тыш хәлләр, кораллы милләтара (этносара) низаглараркасында зыян күрүе турында мәгълү-матлар | җирле үзидарә органнары, гадәттән тыш хәлләрне кисәтү һәм бетерү өлкәсендә идарә итү органнары,Федераль миг-рация хезмәтенеңТатар-стан Республикасы буенча идарәсе территориаль органы | социаль хезмәт күрсәтү-несорап мөрәҗәгать иткән датага кадәр |

VII. Өйдә социаль хезмәт күрсәтү рәвешендә хезмәтләр күрсәтүче социаль хезмәтләр күрсәтү белән тәэмин итүчеләр эшчәнлегенә карата таләпләр

29. Өйдә социаль хезмәт күрсәтү рәвешендә социаль хезмәтләр күрсәтүдән файдалану өчен социаль хезмәтләр күрсәтү белән тәэмин итүчегә өйдә социаль хезмәт күрсәтүгә мохтаҗ дип танылган Россия Федерациясе гражданнары, Россия Федерациясе территориясендә даими яшәүче чит ил гражданнары һәм гражданлыгы булмаган затлар мөрәҗәгать итә ала.

30. Социаль хезмәтләр күрсәтүдән файдалану ихтыяҗы аларны күрсәтү мөмкинлегеннән артып киткән очракта, социаль хезмәтләр күрсәтүдән файдаланучыларны кабул итү чират буенча гамәлгә ашырыла.

Социаль хезмәтләрне чираттан тыш, беренче чираттакүрсәтү тәртибе, шулай ук өстенлекле хокук бирү Россия Федерациясе законнары нигезендә гамәлгә ашырыла.

31. Социаль хезмәтләр өйдә социаль хезмәт күрсәтү рәвешендә күрсәтелгәндә социаль хезмәтләр күрсәтү белән тәэмин итүче түбәндәгеләрнеэшләргә тиеш:

кеше һәм граждан хокукларын якларга;

социаль хезмәтләр күрсәтүдән файдаланучыларны (аларның законлы вәкилләрен) социаль хезмәтләр күрсәтү белән тәэмин итүченең үз эшчәнлеген гамәлгә ашыруы һәм социаль хезмәтләр күрсәтүе өчен нигез булып торучы документлар белән таныштыруны тәэмин итәргә;

социаль хезмәтләр күрсәтүдән файдаланучылар турындагы мәгълүматтан Россия Федерациясенең шәхси мәгълүматлар хакындагы законнары белән билгеләнгән шәхси мәгълүматларны яклау турындагы таләпләргә туры китереп файдаланырга.

32. Бу Тәртипнең 2.1 – 2.3 нче пунктларында күрсәтелгән социаль хезмәтләр күрсәтүдән файдаланучыларга социаль хезмәтләрнең түбәндәге төрләре күрсәтелә:

көнкүрештә социаль хезмәтләр күрсәтүдән файдаланучыларның тереклек эшчәнлеген тәэмин итүгә юнәлдерелгән социаль-көнкүреш төре;

тәрбияләп торуны оештыру, савыктыру чараларын үткәрүдә булышу, сәламәтлекләре торышындагы тайпылышларны ачыклау өчен социаль хезмәтләр күрсәтүчеләрне системалы рәвештә күзәтеп тору юлы белән социаль хезмәтләр күрсәтүдән файдаланучыларның сәламәтлеген саклауга һәм тиешле хәлдә тотугаюнәлдерелгән социаль-медицина төре;

юридик хезмәтләр күрсәтүдән файдалануда ярдәм итүгә юнәлдерелгән социаль-хокукый төре.

Бу Тәртипнең 2 нче пунктындагы 2.4 нче пунктчада күрсәтелгән социаль хезмәт күрсәтүдән файдаланучыларга социаль хезмәтләрнең түбәндәге төрләре күрсәтелә:

өйдә тәрбияләнә торган инвалид балаларның ата-аналарына яки законлы вәкилләренә мондый балаларны аларның шәхесен үстерүгә юнәлдерелгән, үз-үзләренә хезмәт күрсәтү, аралашу һәм тикшерүдә тоту күнекмәләренә өйрәтү буенча ярдәм оештыруга йөз тоткан социаль-педагогик.

33. Социаль хезмәтләр күрсәтүдән файдаланучыларгаөйдә социаль хезмәтләр социаль хезмәтләр күрсәтү буенча шәхси программада (алга таба – шәхси программа) күрсәтелгән күләмдә, ешлыкта һәм вакытларда күрсәтелә.

34. Социаль хезмәт күрсәтүдән файдаланучыга социаль хезмәт күрсәтү социаль хезмәтләр күрсәтү белән тәэмин итүче тарафыннан өйдә гамәлгә ашырыла.

35. Өйдә социаль хезмәт күрсәтү рәвешендә социаль хезмәтләр күрсәтүнең нигезе булып гражданның (аның законлы вәкиленең), бу Тәртипнең VI бүлегендә билгеләнгән социаль хезмәтләр күрсәтү өчен кирәкле документларны теркәп, үзе сайлап алган социаль хезмәтләр күрсәтү белән тәэмин итүчегә өйдә социаль хезмәт күрсәтү рәвешендә социаль хезмәтләр күрсәтүне сораган мөрәҗәгате тора.

36. Өйдә социаль хезмәтләр социаль хезмәтләр күрсәтү белән тәэмин итүчегә шәхси программа тапшырылган көннән бер эш көне эчендә социаль хезмәтләр күрсәтүдән файдаланучы (аның законлы вәкиле) белән төзелә торган социаль хезмәтләр күрсәтү турындагы шартнамә нигезендә күрсәтелә.

Социаль хезмәт күрсәтү,социаль хезмәт күрсәтүдән файдаланучының шәхси гаризасы нигезендә, аныңгоспитальләштерелүенә, дәвалануга баруына, вакытлыча яшәп тору өчен якын туганнары кайтуына бәйле рәвештә, туктатылып торырга мөмкин.

37. Социаль хезмәт, шимбә, якшәмбедән тыш, эш һәм бәйрәм көннәрендә күрсәтелә.

Социаль хезмәтләр күрсәтү белән тәэмин итүченең социаль хезмәтләр күрсәтүче хезмәткәрләре эш көне һәм төшке ялы башлану һәм тәмамлану вакыты социаль хезмәт күрсәтү белән тәэмин итүченең эчке хезмәт тәртибе кагыйдәләре белән регламентлаштырыла. Социаль хезмәт күрсәтү белән тәэмин итүченең хезмәткәрләре эш режимы (хезмәт күрсәтү графигы (социаль хезмәт күрсәтүдән файдаланучыга өйдә хезмәт күрсәтелә торган атна көне, сәгатьләре) турында тулы мәгълүмат социаль хезмәтләр күрсәтү хакындагы шартнамәдә күрсәтелә.

38. Социаль хезмәтләр күрсәтүдән файдаланучы социаль хезмәтләр күрсәтүдән баш тарта ала. Баш тарту язма рәвештә рәсмиләштерелә.

39. Социаль хезмәт күрсәтүгә кабул итүне, социаль хезмәт күрсәтүне туктатып торуны, шулай ук туктатуны социаль хезмәтләр күрсәтү белән тәэмин итүче боерык белән рәсмиләштерә.

40. Социаль хезмәтләр күрсәтү белән тәэмин итүче социаль хезмәт күрсәтүдән һәр файдаланучыга эш ача, аңа шәхси документларның, шәхси программаның, түләү суммасын хисаплап чыгару өчен нигез булып торучы документларның, түләү документларының күчермәләрен кертеп, социаль хезмәтләр күрсәтү турындагы шартнамәнең бер нөсхәсе, социаль хезмәт күрсәтү процессында социаль хезмәт күрсәтү белән тәэмин итүчегә социаль хезмәт күрсәтүдән файдаланучы язма рәвештә керткән мөрәҗәгать, социаль хезмәтләр күрсәтүгә бәйле булган документлар кертелә. Шәхси эш кәгазь чыганакта һәм «Татарстан Республикасында социаль хезмәт күрсәтү өлкәсендә хезмәтләр күрсәтүне оештыру»дәүләт мәгълүмат системасыннан (алга таба – мәгълүмат системасы) файдаланып формалаштырыла.

VIII. Социаль хезмәтләр күрсәтү белән тәэмин итүченең матди-техник тәэмин ителешенә карата таләпләр

41. Дәүләт хезмәте күрсәтү, социаль хезмәт күрсәтүдән файдаланучы җиһазларыннан һәм материалларыннан файдаланып, яшәү урыны буенча гамәлгә ашырыла.

IX. Өйдә социаль хезмәт күрсәтү рәвешендә күрсәтелә торган социаль хезмәтләр стандарты

42. Социаль хезмәтләр күрсәтүнең исемнәре, социаль хезмәтләр күрсәтүнең тасвирнамәсе һәм күләмнәре, өйдә социаль хезмәт күрсәтү рәвешендә социаль хезмәтләр күрсәтү нәтиҗәләрен бәяләү һәм аның сыйфаты күрсәткечләре бу Тәртипкә теркәлгән кушымтада китерелә.

43. Социаль хезмәтләр күрсәтү вакыты социаль хезмәтләр күрсәтүдән файдаланучы белән килештерелә, социаль хезмәтләр күрсәтү турындагы шартнамәдә күрсәтелә һәм шәхси программаның гамәли вакытыннан артып китә алмый.

44. Өйдә социаль хезмәт күрсәтү рәвешендә социаль хезмәтләр күрсәтүне финанслауның җан башына исәпләнгән нормативы Татарстан Республикасы Министрлар Кабинеты тарафыннан билгеләнә.

45. Социаль хезмәтләр күрсәтү сыйфатын бәяләү Татарстан Республикасы Министрлар Кабинеты билгеләгән тәртиптә гамәлгә ашырыла.

X. Социаль хезмәтләр күрсәтү шартлары, шул исәптән өйдә социаль хезмәт күрсәтү рәвешендә социаль хезмәтләр күрсәтүдәнһәркем файдалана алу шартлары

46. Өйдә социаль хезмәт күрсәтү рәвешендә социаль хезмәтләр күрсәтүче социаль хезмәтләр күрсәтү тәэмин итүчеләр социаль хезмәтләр күрсәтү урынына территориаль якын урнашкан офис бүлмәсендә социаль хезмәтләр күрсәтүне сорап мөрәҗәгать итү мөмкинлеген тәэмин итә. Офис урыны булмаса, социаль хезмәтләр күрсәтү белән тәэмин итүче, социаль хезмәтләр күрсәтүдән файдаланучының өенә барып, аны хезмәт күрсәтүгә кабул итү формасын күздә тота.

XI. Социаль хезмәтләр күрсәтүдән баш тарту һәм аларны туктату яки туктатып тору өчен нигезләр

47. Социаль хезмәт күрсәтүгә кабул ителгәндә социаль хезмәтләр күрсәтүдән баш тарту өчен түбәндәгеләр нигез булып тора:

бу Тәртип белән күздә тотылган документларны кертмәү яки барысын да кертмәү;

вакыты чыккан документлар һәм мәгълүматлар кертү, документларда билгеләнгән тәртиптә таныкланмаган чистартулар, өстәп язулар, сызылган сүзләр һәм төзәтүләр булу;

социаль хезмәтләр күрсәтү шартларына йогынты ясый торган дөрес булмаган мәгълүматларны яшереп калдыру яки кертү;

социаль хезмәтләр күрсәтүдән файдаланучының социаль хезмәтләр күрсәтү турында шартнамә төзүдән баш тартуы;

социаль хезмәт күрсәтүгә кабул итәргәярамый торган медицина күрсәткечләре булу (шул исәптән бактерия яки вируслар йөртүче булу), махсуслаштырылган сәламәтлек саклау учреждениеләрендә дәвалауны таләп итә торган хроник эчкечелек авыруы, карантинлы йогышлы авырулар, туберкулезның актив формалары, психиканың нык бозылуы, венерик һәм башка авырулар булу.

48. Өйдә социаль хезмәтләр күрсәтүне туктату түбәндәге очракларда гамәлгә ашырыла:

гражданның (аның законлы вәкиленең) шәхси инициативасы буенча;

шәхси программа нигезендә социаль хезмәтләр күрсәтү вакыты чыгу һәм (яки) социаль хезмәтләр күрсәтү турындагы шартнамәнең вакыты чыгу;

гражданның (аның законлы вәкиленең) төзелгән социаль хезмәт күрсәтү турындагы шартнамә шартларын шартнамәдә билгеләнгән тәртиптә бозу;

социаль хезмәт күрсәтүдән файдаланучы Татарстан Республикасының Хезмәт, халыкны эш белән тәэмин итү һәм социаль яклау министрлыгы тарафыннан раслана торган социаль хезмәт күрсәткәндә өлкән яшьтәге гражданнарның һәм инвалидларның үз-үзләрен тоту кагыйдәләрен берничә (ике һәм аннан да күбрәк) тапкыр бозу;

хезмәт күрсәтү процессында бу Тәртипнең 47 нче пунктында билгеләнгән социаль хезмәтләр күрсәтүгә каршы килә торган медицина күрсәткечләре булу ачыклану;

гражданның хәбәре юк яки аны үлгән дип тану турындагы суд карары нигезендә;

социаль хезмәтләр күрсәтүдән файдаланучы иректән мәхрүм итү рәвешендә җәза үтәргә хөкем ителү;

социаль хезмәтләр күрсәтүдән файдаланучыныңүлеме яки социаль хезмәтләр күрсәтү белән тәэмин итүче бетерелү.

49. Социаль хезмәт күрсәтүне туктатып тору, туктатып тору чорын һәм сәбәбен күрсәтеп, социаль хезмәтләр күрсәтүдән файдаланучының шәхси гаризасы буенча гамәлгә ашырыла.

50. Социаль хезмәт күрсәтүгә кабул итүдән баш тарту, социаль хезмәтләр күрсәтүне туктату яки туктатып тору,баш тарту сәбәбен күрсәтеп, социаль хезмәт күрсәтүдән файдаланучыга кул куйдыртып тапшырыла торган итеп, социаль хезмәтләр күрсәтү белән тәэмин итүче тарафыннан язма рәвештә рәсмиләштерелә.

51. Социаль хезмәтләр күрсәтүдән файдаланучы социаль хезмәтләр күрсәтүдән баш тартуга карата суд тәртибендә шикаять бирергә хокуклы.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. бу Тәртипне тормышка ашыру максатларында:

   үзләренең эшкә яраксыз, ярдәмгә мохтаҗ булган туганнарын карарга тиешле затларга эшкә яраклы балигъ булган балалар, оныклар, эшкә яраклы ата-аналар, ир белән хатын керә;

   ялгыз яшәүче дәүләт хезмәте күрсәтүдән файдаланучыларга Татарстан Республикасыннан читтә йә якын туганнарына һәр көн саен ярдәм итеп һәм аларны карап торырга мөмкинлек бирә торган әледән-әле йөреп торучы гомуми файдаланудагышәһәр яки шәһәр яны элемтәсе булмаганТатарстан Республикасының башка торак пунктында яшәүче туганнары ярдәменә мохтаҗэшкә яраксыз туганнарын тәрбияләп торырга тиешле затлары булган өлкән яшьтәге гражданнар һәм (яки) инвалидлар керә. [↑](#footnote-ref-2)